Document ID: 32010D0720

KOMISIJAS LĒMUMS
(2010. gada 26. novembris),
ar ko Portugālei PVN pašu resursu bāzes aprēķinam atļauj izmantot datus, kas vecāki par aizpagājušo gadu
(izziņots ar dokumenta numuru C(2010) 8209)
(Autentisks ir tikai teksts portugāļu valodā)
(2010/720/ES, Euratom)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Atomenerģijas kopienas dibināšanas līgumu,
ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 4. panta 4. punkta otro daļu,
apspriedusies ar Padomdevēju komiteju pašu resursu jautājumos,
tā kā:
(1)
Portugāle ir lūgusi Komisijas atļauju izmantot nacionālos kontus, kas vecāki par aizpagājušo gadu, lai aprēķinātu PVN pašu resursu bāzi 2009. finanšu gadam.
(2)
Lai iedalītu darījumus statistikas kategorijās atbilstoši 4. panta 4. punktam Regulā (EEK, Euratom) Nr. 1553/89, Portugāle nevar izmantot nacionālos kontus par aizpagājušo gadu pirms attiecīgā finanšu gada, par kuru ir jāaprēķina PVN resursu bāze, jo tikai nacionālie konti par 2006. gadu ir pietiekami detalizēti, lai aprēķinātu vidējo svērto likmi 2009. finanšu gadam. Tādēļ Portugālei ir jāatļauj izmantot nacionālos kontus par 2006. gadu, lai aprēķinātu vidējo svērto likmi 2009. finanšu gadam,
IR PIEŅĒMUSI ŠO LĒMUMU.
1. pants
Lai iedalītu darījumus statistikas kategorijās, Portugālei tiek atļauts izmantot datus, kas iegūti no nacionālajiem kontiem par 2006. gadu, lai aprēķinātu PVN pašu resursu bāzi 2009. finanšu gadam.
2. pants
Šis lēmums ir adresēts Portugāles Republikai.
Briselē, 2010. gada 26. novembrī

Labels: 12
2
4
15